NaiveNeuron/SloPal huggingface dataset:
Viskupič, Marián, poslanec NR SR (2020-12-08):
Ďakujem pekne za slovo. Vážený pán predsedajúci, vážený pán minister, ctené kolegynky, kolegovia, no, máme za sebou rozpravu ku vládnemu návrhu zákona o štátnom rozpočte. Rozprava bola obsažná. Myslím, že sme dostatočne prebrali všetky časti rozpočtu. Pán minister rozpravu, jednotlivé vystúpenia podrobne zhodnotil tak, ako podrobne povysvetľoval všetky, všetky čísla z rozpočtu, všetky vzťahy, všetky súvislosti. Ja chcem už teda len v záverečnom slove pridať len jeden postreh. Rozpočtu sa hovorí zákon roka a zákon roka to skutočne je. Z tohto pohľadu ma trochu mrzí, že sme mali rozpravu viackrát prerušenú a takto natiahnutú do viacerých dní. Myslím si, že rozpočet by si skutočne zaslúžil kontinuálnu rozpravu a aj čo najširšie publikum. V ťažkých časoch je dôležitý plán. Predložený rozpočet je, myslím si, že veľmi dobrým plánom a dobrou cestovnou mapou pre budúci rok. Kolegynky, kolegovia, chcem vás poprosiť o jeho podporu a hlasovať budeme zajtra o 11.00 hod. Ďakujem pekne.
Baláž, Radovan, poslanec NR SR (2018-06-20):
Ďakujem za slovo. Pán predsedajúci, v rozprave nevystúpil žiadny poslanec, preto najprv budeme hlasovať o bodoch zo spoločnej správy a to, o bodoch 1 až 10, 12 až 14. 16 a 18 až 21 s odporúčaním gestorského výboru schváliť.
B. Bugár, podpredseda NR SR: (2005-11-08):
(Hlasovanie.) Prítomných 139, za 127, proti 1, hlasovania sa zdržalo 9 a nehlasovali 2. Návrh pána poslanca Hurbana sme schválili. Nech sa páči.
Laurenčík Milan, podpredseda NR SR (2021-05-06):
Päťstodevätnásť.
B. Bugár, podpredseda NR SR: (2004-12-02):
Dávam slovo spoločnému spravodajcovi z výboru pre obranu a bezpečnosť poslancovi Romanovi Vavríkovi, aby informoval Národnú radu o výsledku prerokovania tohto vládneho návrhu zákona vo výboroch pred druhým čítaním. Pán poslanec, nech sa páči. R. Vavrík, poslanec: Ďakujem pekne. Vážený pán podpredseda Národnej rady, vážený pán minister vnútra, ctené kolegyne, kolegovia, dovoľte mi, aby som vás informoval o spoločnej správe, ktorú včera vypracoval výbor pre obranu a bezpečnosť použitím správ výboru pre rozpočet, financie a menu a ústavnoprávneho výboru, t. j. tých troch výborov, o ktorých ste včera rozhodli, že predmetný návrh, resp. tlač 940 prerokujú. Ústavnoprávny výbor neprijal k tomuto návrhu platné uznesenie. Výbor pre financie, rozpočet a menu odporúča plénu návrh vlády schváliť bez pripomienok. Napokon gesčný výbor, výbor pre obranu a bezpečnosť, prijal na svojom rokovaní 16 pozmeňujúcich návrhov, ktoré máte uvedené v spoločnej správe, ktorú máte na stoloch rozdanú pod tlačou 940a, a výbor odporúča, aby sme o všetkých týchto 16 návrhoch hlasovali spoločne a aby sme ich prijali. Toľko všetko zo správy spravodajcu. Pán podpredseda, poprosím vás, aby ste otvorili rozpravu.
Číž, Miroslav, podpredseda NR SR (2015-04-21):
Pán poslanec Viskupič.
Danko, Andrej, predseda NR SR (2017-05-19):
Ďakujem. Na vystúpenie pána poslanca žiadna faktická. Uzatváram možnosť prihlásenia sa faktických poznámok. Vyhlasujem všeobecnú rozpravu vzhľadom na uvedené za skončenú. Chce k rozprave zaujať stanovisko navrhovateľ? Nie. Chce k rozprave sa vyjadriť pán spravodajca? Nie. Ďakujem. Prerušujem rokovanie o tomtom bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Ondreja Dostála, Martina Poliačika a Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov . Návrh zákona je pod tlačou 507. Návrh na jeho pridelenie na prerokovanie výborom je v rozhodnutí č. 525. Dávam slovo poslancovi Ondrejovi Dostálovi, aby návrh zákona uviedol. Nech sa páči.
Cigániková, Jana, poslankyňa NR SR (2016-04-26):
Ako ja mám čas, počkám, len je tu aj pán prezident, viete, bolo by to slušné. Ďakujem. Už celý týždeň sa zhovárame o tom, ako tretia vláda Roberta Fica nastavila program na najbližšie štyri roky. Bolo tu povedaných množstvo slov. S niektorými názormi sa zhodujem, s niektorými nesúhlasím. Ale chcem povedať teraz iné. Nie je to žiadna sranda. To, čo sa tu upečie, bude musieť národ zjesť. Ale bude mu to chutiť? A komu vlastne? Za akých podmienok? Koho to naozaj posilní a koho, naopak, oslabí? Ak ešte vôbec budú vládať byť slabšími. Pretože všetci, ktorí sme tu, veľmi dobre vieme v tejto chvíli, že niekto bude ťahať za kratší koniec. Programové vyhlásenie vlády si dáva za cieľ spoločenskú a politickú stabilitu. Spoločenská a politická stabilita sa dá dosiahnuť tak, že sa v konaní od veci prejde ku konaniu k obsahu veci. Takže sa prejde od kvetnatých slov k merateľným hodnotám a tým sa posilní nielen demokracia na Slovensku, ale aj hospodárstvo a iné oblasti spoločenského života. (Sústavný ruch v sále. Odmlčanie sa rečníčky.)
Bernaťák, Tibor, poslanec NR SR (2017-05-10):
Týmto sme hlasovali o všetkých pozmeňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Sárközy, Irén, poslankyňa NR SR (2016-06-15):
Pán predsedajúci, dajte, prosím, hlasovať o tom, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Protokolom o zmene a doplnení Dohody o založení Medzinárodnej investičnej banky a jej Štatútu a rozhodla o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.
Laššáková, Jana, podpredsedníčka NR SR (2013-06-04):
Na vystúpenie pána poslanca nie sú faktické poznámky, vyhlasujem všeobecnú rozpravu za skončenú, chce k rozprave zaujať stanovisko navrhovateľ? Áno. Nech sa páči, máte slovo.
M. Číž, podpredseda NR SR: (2007-09-11):
Chce sa vyjadriť k vystúpeniu pána poslanca navrhovateľ? Nie. Pán spravodajca? Nie. Veľmi pekne ďakujem. Prerušujem rokovanie o tomto bode programu. Teraz, vážené kolegyne, kolegovia, pokračujeme prvým čítaním o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov a ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov . Tento vládny návrh zákona máte v laviciach pod tlačou 385 a návrh na pridelenie prerokovania vo výboroch máte v rozhodnutí predsedu č. 384. Pán minister, nech sa páči, opäť máte slovo, aby ste v sérii uviedli ďalší návrh z dielne vášho ministerstva. Nech sa páči.
Madej, Róbert, poslanec NR SR (2018-10-23):
Ďakujem veľmi pekne. Vážené dámy a páni, presne na to je určené tretie čítanie. Ja by som si chcel dovoliť informovať vás, že s ohľadom na hlasovanie, za ktoré iste treba aj poďakovať, ale pri jednom bode spoločnej správy, je to bod 2, nebol schválený. Bod, ktorý vyňal pán poslanec Baránik. Bod 2 a bod 3 súvisia. Ten vecný je bod 3, posúva účinnosť novely ústavy na 15. novembra v čl. II, ale bod 2 nadväzuje na to v čl. I bode 8 v paragrafe, pardon, v čl. I bode 8 čl. 154g, kde taktiež nadväzuje táto právna úprava, a toto schválené nebolo. Takže dovolím si upozorniť na túto vec legislatívnotechnického charakteru, o ktorej by sme prípadne mali hlasovať, ale, ale na to by malo byť – a dávam procedurálny návrh – na krátko prerušené, prerušené tretie čítanie, aby mohol byť pripravený pozmeňovací návrh, aby v prípade, ak schváli Národná rada novelu ústavy... (Reakcia z pléna.) To, pani poslankyňa, to je účinnosť, to sa poslanci rozhodli, nikto iný. Rozdelil sa bod 2 a 3, ktoré s účinnosťou spolu súvisia, pánom poslancom Baránikom... (Prerušenie vystúpenia predsedajúcim.)
Ráž, Jozef, minister dopravy SR (2024-06-11):
Ďakujem pekne za slovo. Vážený pán predseda, vážené pani poslankyne, páni poslanci, dovoľte mi na rokovanie Národnej rady Slovenskej republiky uviesť vládny návrh zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov a ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a zmene a doplnení niektorých zákonov v znení neskorších predpisov. Účelom návrhu zákona je čiastočná transpozícia Európskeho parlamentu a Rady EÚ 2022/362 z 24. februára 2022, ktorou sa menia smernice 1999/60/ES, 1999/37/ES a EÚ 2019/520, pokiaľ ide o poplatky za používanie určitej dopravnej infraštruktúry vozidlami. Cieľom návrhu je zaviesť možnosť úhrady jednodňovej diaľničnej známky, ako aj vykonať legislatívno-technické úpravy v zákone č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov. Návrh zákona má vplyv na rozpočet verejnej správy, ako aj vplyvy na podnikateľské prostredie. Nemá sociálne vplyvy, vplyvy na životné prostredie, vplyvy na informatizáciu, služby vo verejnej správe pre občana ani vplyvy na manželstvo, rodičovstvo a rodinu. Na záver mi dovoľte vyjadriť súhlas s pozmeňujúcimi a doplňujúcimi návrhmi uvedenými v spoločnej správe výborov. Vážené pani poslankyne, páni poslanci, týmto si vás dovoľujem požiadať o podporu a schválenie predloženého návrhu. Ďakujem pekne.
Danko, Andrej, predseda NR SR (2017-06-14):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
Laššáková, Jana, doterajšia podpredsedníčka NR SR (2016-03-23):
Pán poslanec Milan Laurenčík.
Farkašovský, Karol, poslanec NR SR (2016-09-13):
Pán poslanec, bol to zaujímavý prejav. A myslím si, že teraz nadchádza taká historická chvíľa, že v troch súvislostiach vám dávam za pravdu. Ale iba v prvej polovičke tých troch viet, ktoré poviem. Plénum má riešiť problémy občanov. Stopercentne súhlasím. Nevybíjajme sa v žabomyších vojnách. Stodesaťpercentne súhlasím. Žijeme v kríze inštitúcií. Stopercentne súhlasím. Lenže tie vety majú aj pokračovanie, a síce žiadate viac diskusie. Aj to je prvá polovička vety celkom legitímna a dobrá. Len zabudli ste dodať slovíčko konštruktívnej diskusie. Žiaľ, v tej diskusii, ako to vidíme aj v tejto rozprave, prevažuje konfrontačnosť nad konštruktívnosťou. To je prvá vec. Pokiaľ ide o tých 20 minút, ktoré sú v návrhu. Dvadsať minút, a to vám hovorím ako človek znalý práce s textom, je sedem strán plne popísaných, sedem strán formátu A4. Ak niekto nie je schopný na takejto ploche vyjadriť svoj názor, tak sa má nad tým zamyslieť. Druhá vec. Povedali ste, že plénum je miesto slobody. Aj s tým súhlasím, ale dodávam, je to miesto slobody, ale nie urážok, dehonestácie a hrubých výrazov. Spomínali ste autoritu, ktorá tu chýba, údajne. Len autorita sa nedá kúpiť. Autorita sa nedá vybudovať emóciami. Autorita príde sama od seba na základe vystupovania. Pýtate sa, čo tu zanechala SNS, alebo aké výsledky? Minimálne participujeme na vládnych návrhoch zákona a určite... (Prerušenie vystúpenia časomerom.)
Šeliga, Juraj, podpredseda NR SR (2020-10-20):
Pán poslanec, na vaše vystúpenie nie sú žiadne faktické poznámky. Ako ďalší, pán poslanec Blaha, nech sa páči.
Grendel, Gábor, podpredseda NR SR (2022-03-17):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nikto. Vyhlasujem... A, pani poslankyňa Šuteková, takže nech sa páči ako jediná. Končím možnosť prihlásiť sa ústne do rozpravy.
Pellegrini, Peter, podpredseda NR SR (2020-06-09):
Vážené panie poslankyne, vážení páni poslanci, otváram štvrtý rokovací deň 8. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Martina Brisudová, Kristián Čekovský, Ľubica Laššáková, Richard Raši. Na zahraničnej pracovnej ceste je pán predseda Národnej rady Boris Kollár spolu s podpredsedom Národnej rady Jurajom Šeligom. Chcem pripomenúť, že budeme pokračovať v rokovaní o, v druhom čítaní o vládnych návrhoch zákona, ktoré sú prerokované v skrátenom legislatívnom konaní, s tým, že o jedenástej, tak ako je dohodnuté, budeme hlasovať o tých bodoch, ktoré do jedenástej prerokujeme, a následne budeme hlasovať o sedemnástej opäť o tých bodoch, ktoré prerokujeme do sedemnástej. Po skončení vládnych návrhov zákona, ktorých je päť, sa vrátime k rozprave o Generálnej prokuratúre, kde je ešte päť ústne prihlásených do rozpravy. Takže poprosím teraz pána ministra, podpredsedu vlády a ministra hospodárstva Slovenskej republiky Richarda Sulíka, aby nám odôvodnil v druhom čítaní vládny návrh zákona, ktorým sa dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov a o doplnení zákona č. 62/2020 Z. z. o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii a ktorým sa menia a dopĺňajú niektoré zákony v znení zákona č. 92/2020 Z. z. (tlač 124). Nech sa páči, pán podpredseda vlády.
P. Hrušovský, predseda NR SR: (2005-09-21):
(Päťminútová prestávka.) (Po prestávke.)
Kondrót, Maroš, poslanec NR SR (2020-12-03):
Ďakujem pekne, pán predsedajúci. Vážený pán podpredseda, už to tu dneska zaznelo, že strážcom zákonnosti a ústavnosti nemá byť, samozrejme, len Ústavný súd Slovenskej republiky, ale všetci až teda po občana. Čiže prezident, Národná rada, poslanci, predseda vlády, ministri a tak ďalej. Spomenul si, ako to vyzeralo, keď sa volil na nátlak Kočnera jeho generálny prokurátor, kedy bol dvojka v štáte Richard Sulík ako predseda Národnej rady ovládaný mafiou. Najprv sa chodili, keď sa nevedeli dohodnúť a zvoliť toho, koho bolo treba, tak chodili vo dvojiciach. Potom si fotili lístky, čo je porušovanie zákona. To je úplný výsmech ústavy, ústavnosti, zákonnosti. Nikomu to nevadilo, nevadí dneska. Potom vymysleli systém, že jedna strana bude krúžkovať, druhá bude dávať do kosoštvorcov a tretia do štvorcov. Po spočítaní hlasov sa to všetko odnieslo Sulíkovi na stôl, vysypalo a hľadalo sa, kto zradil. Stále im to nevychádzalo. Až sa nakoniec podarilo zvoliť toho, koho si želala mafia. Ďakujem pekne. Dnes opäť... (Prerušenie vystúpenia časomerom.)
Hrušovský, Pavol, predseda NR SR (2011-12-01):
Pán poslanec Madej. Kľud, páni poslanci.
Danko, Andrej, predseda NR SR (2019-05-16):
Ďakujem, pán poslanec. Otváram všeobecnú rozpravu. Do rozpravy som nedostal žiadnu písomnú prihlášku. (Reakcie z pléna.) Dobre, len si dovolím ešte spýtať, opýtať, či sa chce niekto prihlásiť do rozpravy ústne. Ak nie, uzatváram možnosť prihlásenia do rozpravy ústne a v rámci rozpravy požiadala o slovo pani navrhovateľka. Nech sa páči.
Nemec, Richard, poslanec NR SR (2023-02-08):
Ďakujem, pán predsedajúci. Ďakujem všetkým za faktické poznámky. Takže zoberiem to hneď od začiatku. Pani Zemanová, 14 miliónov si vypýtal pán Gröhling, koľko stojí telesná výchova. Bolo mu to ponúknuté, nezobral to. Potom sa krútil, a mám na jazyku ako had, ale nevadí. Pán Habánik, samozrejme, je to, ja uznám to, že je to len jeden parameter, čo sa týka toho koeficientu. Ale keď som ho spomenul jednému pánovi profesorovi na fakulte telesnej výchovy, len jeden tento parameter, tak povedal, že, že to by bolo na začiatok obrovský, akože by to hneď privítali v tom zmysle, že ja som študoval fakultu a videl som, aké sú kritériá na aj, aj predtým na prijímačky na vysokú školu. Ako tie kritériá išli dolu, ako oni plnia tú školu, aby mali čo najviac peňazí z tých, z tých žiakov a potom tí žiaci končia len preto, aby mali vysokú školu a nekončia ako učitelia, ako tréneri, a v tom zmysle, že by hneď vedeli zabezpečiť tú väčšiu kvalitu, myslím si, aj mi to potvrdil. Takže nie som úplne odborník tak ako vy, čo sa týka vysokého školstva. Pán spolusediaci, krúžkovné je škoda. Zase musím tú SaS-ku spomenúť, že to utopili tak, že keby sme mali 60 euro na krúžkovné, športu a kultúre by sme to hneď vedeli dať, hneď. A robilo by to a nastavovalo by to ministerstvo školstva. To, že zase egá vyhrali a nezobrali sme zo stola miliardu dvesto a štyristo miliónov, je smola a smutné.
Blanár, Juraj, podpredseda NR SR (2021-10-05):
Pán poslanec Marek... Marek Šefčík.
Michelko, Roman, poslanec NR SR (2024-06-20):
Pán predsedajúci, dajte, prosím, hlasovať o bode 7 pozmeňujúceho a doplňujúceho návrhu pána poslanca Buža.
Grendel, Gábor, podpredseda NR SR (2023-06-27):
Takže na vystúpenie pána podpredsedu Pčolinského sedem faktických poznámok. Končím možnosť prihlásiť sa s ďalšími faktickými poznámkami. Ako prvý pán poslanec Miloš Svrček.
Jurinová, Erika, podpredsedníčka NR SR (2013-09-20):
Ďakujem pekne, pán poslanec. Nie sú faktické poznámky na vaše vystúpenie. Uzatváram všeobecnú rozpravu. A pýtam sa pani predkladateľky, či sa chce vyjadriť. (Reakcia predkladateľky.) Nie. Pán spravodajca, chcete zaujať stanovisko? (Reakcia spravodajcu.) Nech sa páči.
Sulík, Richard, predseda NR SR (2011-09-13):
Prosím, hlasujte teraz. (Hlasovanie.) Prítomných 149 poslancov, hlasovalo 83 za, 64 proti, 1 sa zdržal, 1 nehlasoval. Tento návrh bol schválený. A pristúpime k tretiemu čítaniu o tomto návrhu zákona. Otváram rozpravu v rámci tretieho čítania, do ktorej sa neprihlásil nikto. Vyhlasujem rozpravu za skončenú. A pristúpime k hlasovaniu o návrhu zákona ako o celku.
Simon, Zsolt, poslanec NR SR (2019-06-19):
Ďakujem. Ak dobre viem, aj pán Kollár bol ešte písomne prihlásený.
Blaha, Ľuboš, poslanec NR SR (2015-12-11):
Ďakujem pekne. Pán kolega Matovič, ja rozumiem tej nervozite, lebo podľa dnešného prieskumu ste stále pod tými 7 % a máte s tým vážny problém, ale, viete, tie vulgárne výrazy, to vrieskanie, tá hystéria, ktorú pomenoval pán Raši odborne, keďže je lekár, tak to naozaj je niečo, čo znižuje úroveň celého parlamentu. Na jednej strane my v SMER-e môžme byť spokojní, lebo vy týmto nezhadzujete seba, vy s tým nestrápňujete seba, lebo o vás už každý vie, že ste hulvát, ale vy strápňujete ľudí, ktorí s vami dneska zvolali tú schôdzu, kolegov z MOST-u, ktorí sa podľa mňa musia cítiť hrozne trápne z vás. Lebo toto nie je spôsob, ktorý oni používajú, teda dúfam, že nie. Pán Bugár, nie je vám trápne z toho, čo tu predvádzal pán poslanec Matovič, ktorý teda klame, už keď sa zobudí ráno? Zase, môžu vám len a len poďakovať, lebo robíte vizitku celej opozícii a celé Slovensko vidí, že SMER argumentuje vecne, analyticky, tak ako to predviedol pán minister Žiga. (Zasmiatie sa v sále.) Môžte a nemusí, pán Ersék, súhlasiť, ja viem, vy ste hrdina maďarského juhu, v pohode, ale môžte argumentovať. Lenže na toto sa argumentovať nedá. To, čo pán Matovič predvádza, to je čistá hystéria. To je proste obviňovanie: všetci sú mafiáni, všetci sú zlodeji, on verí v nejaké konšpirácie, že každý je podplatený, každý policajt, každý sudca, každý je podplatený, jediný, kto neni podplatený, je tu náš svätý Igor. Tomuto veríte, pán Bugár? Verím, že nie. Takže, viete, ja opakujem, ja ďakujem pánovi Matovičovi, zbavil nás Radičovej, zbavil nás Procházku a teraz zbavuje dôstojnosti celú opozíciu. Ako ja som s týmto maximálne spokojný, čo sa týka dôsledkov, aj keď teda nie som rád, že tu máme človeka, ktorého premiér nazýva poloblázon a tú predponu „polo-“, predpokladám, že používa ako zdvorilosť. Jedna vec mi tam ale chýbala, keď hovoril pán Matovič o zbabelosti. Viete, čo je zbabelejšie, keď niekto namiesto toho, aby vlastné obvinenia povedal sám, použije blog vlastnej straníckej podriadenej, poradkyne pani Jurinovej. Čo je zbabelejšie? Využiť ženu, pán kolega, to je to najzbabelejšie, čo ste mohli spraviť.
A. Belousovová, podpredsedníčka NR SR: (2007-02-06):
Pani poslankyňa Gibalová, chcete reagovať na vystúpenia vo faktických? Nie. Takže ďalej sa hlási... (Reakcia v sále.) S procedurálnym, pán poslanec Brocka, sa hlásite? Pardon, prepáčte, nevidela som. Pán poslanec Brocka, máte slovo.
Kaník, Ľudovít, poslanec NR SR (2010-09-08):
Vážená pani poslankyňa, ja len k tomu hraniu sa a zneužívaniu histórie na politickú debatu, tu znova poviem, toto nie je schôdza o odvolaní alebo potvrdení Svätopluka, ale Sulíka a vtláčanie nám do toho, že si nevážime slovenskú históriu pre vzťah k nejakej soche. Každá socha môže byť kritizovateľná, nech zobrazuje hocikoho. Ja za seba poviem, ale myslím si, že hovorím za všetkých alebo takmer všetkých, ale určite za všetkých poslancov, my si slovenskú históriu nielen vážime, my sme na ňu veľmi hrdí. Takisto sme hrdí aj na Svätopluka, aj na všetky ostatné kniežatá, kráľov, cisárov, ktorí akýmkoľvek spôsobom prispeli k tomu, že táto krajina sa nejak vyvíjala a nejak bola spravovaná. Ale nevtláčajte nám, že keď s niečím nesúhlasíme, takže spochybňujeme slovenskú históriu. Je to plytké, je to také povrchné. Bavme sa skutočne o podstate veci a neuznanie alebo kritizovanie sochy kohokoľvek ešte neznamená, že to znamená neuznanie toho, koho tá socha mala zobrazovať, ale, žiaľbohu, sa jej to asi moc dobre nepodarilo.
Laurenčík, Milan, podpredseda NR SR (2022-05-04):
Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal písomnú prihlášku. Preto sa pýtam, či sa hlási niekto do rozpravy ústne. Konštatujem, že nikto. Predpokladám, keď rozprava neprebehla, pani navrhovateľka nebude chcieť stanovisko k rozprave. Pán spravodajca, keby ste nám oznámili hlasovanie.
Hlina, Alojz, poslanec NR SR (2012-12-05):
Vážený pán predseda, dávam procedurálny návrh, aby ste odložili hlasovanie o zákone o správe daní (tlač 238) na poobedňajšie hlasovanie. Čakal som, že poslanci strany SMER dajú pozmeňujúci návrh, aby sa zrušila Počiatkova výnimka. Predavači kaprov, vianočných stromčekov musia mať pokladňu, lekári, J & T, Kollár nemusia mať pokladňu. V Národnej rade sú poslanci, ktorí sú pripravení dať pozmeňujúci návrh, aby sa táto nespravodlivosť upravila. Od vás poslancov strany SMER sa očakáva len odvaha za to zahlasovať. Ďakujem veľmi pekne.
Ďuriš Nicholsonová, Lucia, podpredsedníčka NR SR (2017-12-08):
Pán poslanec Marosz s faktickou, nech sa páči.
P. Pavlis, poslanec: (2009-11-04):
Pán poslanec Hrušovský podal procedurálny návrh vrátiť návrh zákona na dopracovanie. Takže najprv budeme hlasovať o návrhu pána poslanca Hrušovského.
Saloň, Marián, poslanec NR SR (2011-09-14):
Ďakujem pekne, pán predseda. Vážený pán minister, ja som už len čakal, kedy vyskočíte hore na ten kecpult, hodíte sa o zem a začnete kričať, že „neberte nám princeznú!“. (Smiech v sále.) Čo sa týka nášho predsedu strany, on sám mal 569 921 hlasov. Strana SaS mala 307 287 hlasov a vy osobne ste mali 3 917. To aj ja som mal viac, a nie som podpredsedom strany a som takisto politický nováčik ako vy. A už sa teším na to, ako vaša strana zahlasuje za euroval a vy splníte svoje akože chlapské slovo, odídete z funkcie ministra obrany, odídete z SaS a myslím si, že ministerstvo obrany si riadne, ale riadne vydýchne.
V. Jasaň, poslanec: (2008-05-14):
Tá prvá poznámka je, čo ma veľmi zaujalo a čím, myslím si, by sme sa mali možno v najbližšom období zaoberať. Je to postavenie obecnej polície. A určite v mnohých veciach s vami súhlasím. A zrejme by bolo vhodné sa znova vrátiť k zákonu o obecnej polícii, ale nie v tom duchu, ako ste hovorili vy, ale v akom ich postavení na čo vôbec boli, prečo vznikli, aká bola filozofia a čo priniesla už súčasná realita. Myslím si, že v tom by sme mohli spoločne popracovať. V úvode ste hovorili, že tento zákon vyzerá ako chameleón. No, samozrejme, na všetko sa pozeráme z určitého uhla pohľadu. A sa na to pozerám z pohľadu tých, ktorých sa tento zákon dotkne, niekedy možno až bolestne, ale oprávnene, pretože predpokladám, že ani vy, ani nikto nemá výhrady voči tomu, keď tí, ktorí porušia zákon, budú za to aj sankcionovaní. Myslím si, že to ste zrejme na mysli nemali. Alebo sa pozriem na to z pohľadu, keď tu ste tiež zareagovali párkrát, ako ho možno vylepšiť. A ja som presvedčený, tak ako sme sa o tom už aj doteraz bavili, že do druhého čítania bude ešte dosť rokovaní, aby sme v druhom čítaní odstránili niektoré možno problematické pasáže v tomto zákone. A napr. aj dnes rokuje, ak sa nemýlim, námestník primátora hlavného mesta v súvislosti s parkovaním na chodníku. A tie psychotesty. Ja som to nedokončil. Určite prídem s návrhom, aby tie psychotesty boli až potom, keď účastníkovi dopravnej nehody, ktorú zapríčinil, odoberú vodičský preukaz, pretože psychotest odhalí množstvo o tom človeku, či je „zbrklý“ alebo ako reaguje na danú... (Vystúpenie prerušené časomierou.)
Taraba, Tomáš, poslanec NR SR (2022-03-30):
Matúš, ďakujem ti za vystúpenie. Myslím si, že bolo veľmi vecné. Urobil si taký medias res toho všetkého, čo tu za dva roky Mikulec stihol pokaziť. Viete, keď ste ho neodvolali v čase, kedy mal ochrannú ruku pri tých debatách, ako jeho podriadení chcú podpáliť kanistrom kolegyni auto. Tak je úplne jasné, že vy ho nebudete odvolávať, ani keď dohodí nejakej svadobnej agentúre riešenie utečeneckej krízy. Ale my ako opozícia, my by sme vám mohli za to poďakovať, pretože toto sú také zlomové momenty, ktoré už s vami pôjdu, pretože vy už nikdy do úst si nemôžete zobrať slovo ako transparentnosť. To, že si nemôžete zobrať slovo odbornosť dva roky do úst, to je realita, ale teraz už nebudete môcť ani transparentnosť nikdy, lebo tejto kauze každý rozumie. Každý rozumie z daňových poplatníkov, že si platí ministra, ktorí tam má aparát tisícov ľudí pod sebou. Tomuto každý rozumie, ale čomu nerozumie, že prečo tí ľudia musia platiť druhýkrát ten štát, lebo minister si povie, že svadobná agentúra alebo teda ozvučovacie štúdio nejaké lepšie rozumie utečeneckej krízy ako on. Jak vy si môžete povedať odborná vláda, keď tento minister potrebuje na pomoc agentúru na ozvučovanie. Inak povedané, on verí tej agentúre, že sa rozumie ten utečeneckej krízy ako on a druhá vec odhliadnuc od týchto kšeftov, to, ako ste otvorili Slovensko a nekontrolovali tých ľudí, každý príčetný štát si robí záchytné tábory, kde tie matky s deťmi dáva ďalej. Tí, ktorí sú chorí alebo nie je jasné, či vôbec idú z vojnových oblastí, tí sú braní na skríning. Vy ste ohrozili Slovensko.
Hrnčiar, Andrej, podpredseda NR SR (2017-12-06):
Pán poslanec Suchánek, ja sa vám chcem poďakovať za vaše vystúpenie a musím hneď na úvod mojej faktickej poznámky povedať, že som veľmi rád, že tu nie je pán poslanec Vašečka, pretože zrejme by vás napomenul, pretože dnes napomínal každého jedného koaličného poslanca, ktorý vystupoval, pretože napomínal, že toto je schôdza za odvolanie ministra Kaliňáka, tak hovorme iba o ministrovi Kaliňákovi. Ja chápem, že ste museli zareagovať, tak ako ste zareagovali, lebo každého človeka sa dotkne, keď na svoju adresu počuje nepríjemné veci. A len vy viete, ako to v skutočnosti bolo, a preto aj chápem vašu reakciu, že ste to chceli vysvetliť, lebo máte, ste vnútorne presvedčený, že to, čo tu odznelo, nie je pravda. Ale potom pristupujme ku každému rovnako. Pretože keď takto vystúpi minister Kaliňák, ktorý má zrejme taký istý pocit a tiež je taký istý človek ako vy a má rodinu ako vy a sa ho dotýkajú osobné veci, ktoré tu zazneli, a on nemá právo vystúpiť takýmto spôsobom? Absolútne s vami súhlasím, že o vine nech rozhodujú orgány činné v trestnom konaní, nech rozhodujú sudcovia a prokurátori. Ale dnes, ako pán poslanec Číž povedal, už odznelo toľko rozsudkov aj bez prokurátorov a súdov, že by sa to tu dnes nedalo spočítať. Ja ešte by som kolegom z opozície, to je tiež na margo vášho vystúpenia, sa zamyslel nad jednou takou otázkou, že niekoľko schôdzí na odvolanie hociktorého člena vlády vždy kritizujete, že sa tu nediskutuje, ak náhodou menej koaličných poslancov sa zapája do diskusií, a vtedy kritizujete, že vyzývate nás na to, aby sa vystupovalo v rozprave, a dnes, keď sa využilo toto právo a vystupujú aj predseda vlády, vystupoval pán minister, vystupujú koaliční poslanci, tak ste z toho veľmi prekvapení a šokovaní a veľmi sa nad tým zamýšľate a beriete to ako útok... (Prerušenie vystúpenia časomerom.)
Laurenčík, Milan, podpredseda NR SR (2022-02-22):
Pani poslankyňa Monika Kozelová, nech sa páči.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 142 poslancov, za 116, proti 20, zdržalo sa 5, nehlasoval 1. Konštatujem, že sme tento návrh schválili. Už len tri hlasovania, kolegovia. Nasleduje hlasovanie v prvom čítaní o návrhu poslanca Karahutu na vydanie zákona, ktorým sa mení a dopĺňa zákon č. 145/1995Z. z. o správnych poplatkoch, tlač 1166, bod 93 schváleného programu. Slovo dávam spravodajcovi, ktorého určil navrhnutý gestorský výbor pre financie a rozpočet, poslancovi Jozefovi Hlinkovi, aby hlasovanie uviedol. (Hlasovanie o návrhu poslanca Národnej rady Slovenskej republiky Jaroslava Karahutu na vydanie zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1166.)
Ďuriš Nicholsonová, Lucia, podpredsedníčka NR SR (2017-10-17):
S reakciou pán poslanec Antal, nech sa páči.
P. Paška, predseda NR SR: (2008-02-14):
Otváram najskôr rozpravu v treťom čítaní a pýtam sa, či sa chce niekto prihlásiť do rozpravy v treťom čítaní. To sú prihlásení? Pravdepodobne nie. Pán Slafkovský, do rozpravy? Nie. Končím možnosť prihlásiť sa a vyhlasujem rozpravu za skončenú. A teraz budeme, pán spravodajca, hlasovať o návrhu zákona ako o celku.
Baránik, Alojz, poslanec NR SR (2017-02-07):
Ďakujem za slovo a ďakujem pani poslankyni Zemanovej za to, že predstavila tento zákon, ktorý, dúfam, že zlepší neblahý stav v tom, ako sú regulované činnosti, banské činnosti. Chcem zároveň povedať ale nasledujúce, že na Slovensku neexistuje predpis v oblasti správneho práva alebo akýkoľvek iný, ktorý by sa v podstate jednoducho nedal porušovať tým, že sa ten porušovateľ dopúšťa trestnej činnosti. Keďže my tu na Slovensku pre ľudí, ako je riaditeľ Čičmanec a tí, ktorí, a tých, ktorí mu nosia v alobale peniaze, tak pre tých trestné stíhanie neexistuje. Samozrejme, kolega Hrnko namieta, pretože on tiež zrejme, však je súčasťou tejto koalície, ktorej, ktorá tento stav udržiava, takže on advokuje to, aby to tak zostalo. Kým sa toto nezmení, tak, bohužiaľ, životy budú vyhasínať zbytočne. A kolega Hrnko má možnosť to zmeniť, ale bojuje proti mne a nie proti kriminalite. Ďakujem.
Krajniak, Milan, poslanec NR SR (2021-04-01):
Pán podpredseda, v mene štyroch poslaneckých klubov – OĽANO, SME RODINA, SMER a ĽSNS – dávam procedurálny návrh, aby dnešné rokovanie už viedol iba pán podpredseda Blanár. Odôvodnenie, osvedčil sa a niekto si ten 1. apríl musí užiť. (Smiech v sále.)
Pellegrini, Peter, podpredseda NR SR (2020-07-14):
Ďakujem za upozornenie. Poprosím naozaj všetky kolegyne a kolegov, že faktické poznámky slúžia na to, aby ste reagovali na hlavného rečníka za rečníckym pultom a ani nie navzájom na faktické poznámky niekoho iného. Ďakujem pekne. Dávam teraz možnosť prihlásiť sa do rozpravy ústne. Končím možnosť prihlásiť sa do rozpravy. Pán poslanec Richter. Navrhujem, aby sme pánovi ministrovi bývalému umožnili vystúpiť v rozprave, päť minút a natiahneme o dve-tri minúty dvanástu hodinu, tak aby sme ukončili už rozpravu ako takú. (Reakcia ministra.) Nemôže byť výbor, pán minister, lebo sme nehlasovali ešte o vašom bode, a to už vzhľadom na odchod poslancov a... Takže, pán minister; ďakujem pekne; nech sa páči, bývalý, máte slovo.
Danko, Andrej, podpredseda NR SR (2024-05-14):
Pán poslanec Kalivoda.
Fecko, Martin, poslanec NR SR (2014-05-13):
Ďakujem pekne, páni kolegovia, že ste reagovali na mňa. Zareagujem iba na posledného kolegu. To mimorezortné pripomienkové konanie vlastne už to bolo, prebehlo a prakticky v decembri už bola nejaká, nejaký návrh tohto zákona, ako to má vyzerať. Zrazu sa to proste zaseklo. Pán minister to asi teraz zdôvodní prečo. Možnože v tom prvom čítaní, ktoré, do ktorého teda predpokladám, že z prvého do druhého to postúpime, takže beriem tak, že áno, nebolo to až tak bez toho mimoriadneho pripomienkového konania a je dosť, myslím, že tam bolo 150, 175 pripomienok aj zásadných, ktoré viac-menej povedali dosť aj do podstaty veci, a vystihli ste, že vlastne prečo ten zákon ide. Nie iba pre tú ochranu pôdneho fondu, ale že končí to obdobie, ktoré 1. máj deklaroval. Ďakujem pekne.
Šeliga, Juraj, podpredseda NR SR (2021-03-30):
Ďakujem, otváram rozpravu a pýtam sa, kto sa hlási do rozpravy. Nikto, vyhlasujem rozpravu za skončenú. Nech sa páči, prosím.
Baláž, Vladimír, poslanec NR SR (2018-12-04):
Prosím, pán predsedajúci, dajte hlasovať o návrhu zákona ako celku s prijatými pozmeňujúcimi návrhmi, gestorský výbor odporúča schváliť.
Jurinová, Erika, poslankyňa NR SR (2012-08-03):
Ďakujem pekne, pani predsedajúca. Ďakujem vám všetkým za faktické poznámky k mojim vyjadreniam. Na niektoré by som zareagovala. Rovnako si myslím, ako pán Štefanec, že naozaj je, skutočne potvrdzujem to, že bude veľmi otázne, že aký výnos naozaj zo zmeny tohto zákona budeme mať? Čo to prinesie do rozpočtu? A takisto sa obávam, ako aj on, že v konečnom dôsledku to môže byť viac mínus ako plus. Keď sa k tomu priberú zmeny, ktoré sa chystajú v Zákonníku práce, obávam sa, veľmi silne sa obávam, že to bude mať presne opačný efekt, ako všetci ekonómovia a poslanci vládnucej strany očakávajú. Rovnako, ako boli požiadavky pani poslankyne Lucie Nicholsonovej, Jozefa Mihála, aj mňa by veľmi zaujímal názor pána ministra, keď ho tu máme. A bola by som veľmi rada, ak by naozaj prejavil ochotu vyjadriť sa k tomu či legislatívny proces, teda v podstate legislatívne pravidlá vlády, či boli naozaj dodržané pri podávaní skráteného legislatívneho konania a samotného zákona teda hlavne vôbec? Pán Škripek, prečo sa neprihliada na mladých ľudí? No o tom by sa dalo naozaj dlho diskutovať a takisto ma veľmi zaujíma, že prečo sa rozhodli takýmto spôsobom ísť, keďže vedeli, že minulá vláda riešila, chcela riešiť problém podobným spôsobom, ale naozaj na tlak verejnosti, na tlak jednotlivých združení dospela k názoru, po všetkom tomto, dospela k názoru, že naozaj situáciu je treba riešiť inak, ako len zodvodnením dohôd. A čo sa týka pani poslankyne Tomanovej, ja si to uvedomujem, pani poslankyňa Tomanová, že sa musím veľa učiť, ja to viem a nedávno mi jedna vaša kolegyňa povedala, že... (Prerušenie vystúpenia časomerom.)
Ľ. Jahnátek, minister hospodárstva SR: (2007-02-06):
Cieľom návrhu je upresniť, resp. doplniť ustanovenia doteraz platného zákona o tepelnej energetike, ktoré umožňujú jeho nejednoznačný výklad, a tiež živnostenského zákona. Návrhom sa dopĺňajú, resp. upresňujú niektoré definície dodávateľa, odberného miesta, teplej úžitkovej vody, tepla v tepelnej úžitkovej vode, dopĺňajú sa podmienky a náležitosti žiadosti o podnikanie vo výrobe tepla, práva podnikateľa, práva obce pri výstavbe tepelných zariadení, povinnosti a právne vzťahy dodávateľa tepla, odberateľa a konečného spotrebiteľa a podobne. Rovnako sa upravuje postavenie obcí, ktoré majú v zmysle platného zákona o tepelnej energetike povinne vypracovávať koncepciu rozvoja obce v oblasti tepelnej energetiky. Predložený návrh zákona bol vypracovaný v súlade s Ústavou Slovenskej republiky a s medzinárodnými dohovormi, ktorými je Slovenská republika viazaná. Vážený pán predsedajúci, panie poslankyne, páni poslanci, dovoľujem si vás požiadať o schválenie predloženého návrhu zákona. Ďakujem.
B. Bugár, podpredseda NR SR: (2006-02-02):
(Hlasovanie.) Prítomných je 141 poslancov, za 111, zdržalo sa 28, nehlasovali 2. Konštatujem, že návrhy pani poslankyne Muškovej sme schválili. Nech sa páči. M. Majdová, poslankyňa: Týmto sme odhlasovali všetky pozmeňujúce návrhy. Keďže mám odporúčanie alebo poverenie gestorského výboru hlasovať o postúpení návrhu zákona do tretieho čítania ihneď, poprosím vás, pán predsedajúci, aby ste dali hlasovať o tom, že postupujeme návrh zákona do tretieho čítania.
Svrček, Miloš, poslanec NR SR (2021-10-20):
Ďakujem pekne, pán predsedajúci. V súvislosti s rozšírením a precizovaním tohto vládneho návrhu predkladám pozmeňujúci a doplňujúci návrh poslanca Národnej rady Slovenskej republiky Miloša Svrčeka k vládnemu návrhu zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov (tlač 657). Teraz si dovolím prečítať nasledujúci text a obsah pozmeňujúceho a doplňujúceho návrhu. 1. V čl. I sa za bod 1 vkladá nový bod 2, ktorý znie: 2. V § 6 ods. 3 sa slová „v oblastiach uvedených v osobitnom predpise“ nahrádzajú slovami „podľa osobitného predpisu“. Doterajšie body sa primerane prečíslujú. 2. V čl. I bode 2 sa v § 6 ods. 4 slová „v oblastiach uvedených v osobitnom predpise“ nahrádzajú slovami „podľa osobitného predpisu“. 3. V čl. I bode 14 sa v § 37a ods. 1 vypúšťa slovo „najmä“. 4. V čl. I sa za bod 37 vkladá nový bod 38, ktorý znie: 38. V § 56i odsek 1 znie: „(1) Ministerstvo môže v príslušnom rozpočtovom roku poskytnúť zo svojej rozpočtovej kapitoly príspevok podľa § 41 ods. 1 písm. z) na podporu prevádzkovateľov taxislužby, prevádzkovateľov osobnej dopravy alebo prevádzkovateľov nákladnej cestnej dopravy v súvislosti so zmiernením negatívnych následkov pandémie, ktorá vznikla z dôvodu ochorenia COVID-19.“ Doterajšie body sa primerane prečíslujú. Tento bod nadobúda účinnosť 1.januára 2022, čo sa premietne do ustanovenia o účinnosti. Ďakujem, za mňa všetko.
Pellegrini, Peter, predseda NR SR (2015-09-17):
Ďakujem pekne, pán poslanec. Ďalší v rozprave vystúpi pán poslanec Hrušovský. Nech sa páči, pán poslanec, máte slovo. Po ňom sa pripraví pán poslanec Fronc.
Zmajkovičová, Renáta, podpredsedníčka NR SR (2014-02-06):
Ďakujem, pán predseda. Prosím teda, aby sme v limite 15 minút odpovedali na adresované otázky podľa vyžrebovaného poradia. Prvá otázka je od poslanca Tibora Lebockého a znie: „Vážený pán premiér, môžete nás, prosím, informovať, ktoré témy a s akými závermi boli predmetom rokovania na prvom rokovaní Rady solidarity a rozvoja v roku 2014?“
Blanár, Juraj, podpredseda NR SR (2021-03-31):
Prosím, prezentujte sa a hlasujte o pozmeňujúcom návrhu pána predsedu Vetráka. (Hlasovanie.) Prítomných 140 poslancov, za hlasovalo 99, proti nebol žiaden, zdržali sa 39, nehlasovali 2. Konštatujem, že pozmeňujúci návrh pána predsedu Vetráka bol schválený. Nech sa páči, pani spravodajkyňa.
Šíbl, Jaromír, poslanec NR SR (2023-05-18):
Takže ďakujem a prepáčte, že som vám vstúpil do odpočtu hlasov. Teraz budeme hlasovať o práve predloženom pozmeňujúcom a doplňujúcom návrhu pána poslanca Martina Fecka. Vážený pán predseda, prosím, dajte hlasovať o tomto pozmeňujúcom a doplňujúcom návrhu.
P. Hrušovský, predseda NR SR: (2003-06-19):
Pýtam sa pána poslanca, či má doplňujúcu otázku. Pán poslanec Baška. (Hlasy z pléna.) Ďakujem pekne. Pán poslanec Blanár položil predsedovi vlády ďalšiu otázku: „Pán predseda, ako budete riešiť výpadok financií v štátnom rozpočte, ktoré ste dodnes neuhradili obciam a mestám za vykonávanie prenesenej kompetencie - stavebné konanie.“
Kuffa, Štefan, poslanec NR SR (2015-05-28):
Ďakujem za slovo. Gabčíkovo bolo tým tvrdým orieškom už pri vzniku samotného projektu, tak to spomínali aj tí predrečníci, nebolo to ľahké a jednoduché rozhodnutie. Áno, aj vtedajšia vláda bola pod veľkým tlakom aj vnútorným, ale aj tým zahraničným a cez to všetko sme sa rozhodli teda ísť do toho vodného diela. Toto vodné dielo je naďalej tým veľkým problémom, a kolega ako to tu spomínal, ak to má byť na príťaž štátu toto vodné dielo, myslím si, že to rozhodnutie nebolo správne. Ten ’48. rok, ktorý tu bol spomenutý, ja tiež vidím takú paralelu medzi obdobiami 90. rokov a v ’48. roku. V ’48. roku naozaj boli komunisti, ktorí všetko ľuďom zhabali, v 90. rokoch a tá divoká privatizácia, ktorá bola, bola spomenutá aj tá Mečiarova vláda, kedy v podstate majetok v hodnote 109 mld. bol predaný za jednu tretinu. Možno toto by až také bolestivé nebolo, no naozaj, keby nebolo znárodnenia, nebolo by ani tej privatizácie a možno ani tá rozprava by tu teraz nebola, lebo by ten majetok zostal v súkromných rukách. Ja som za to, aby, aby bol majetok v súkromných rukách, lebo štát, nemyslím si, že je práve tým najlepším hospodárom, ale v čase tej privatizácie to bolo zase, sa rozkrádal ten spoločný majetok. To, že sa to možno tak divoko sprivatizovalo, najhoršie a najbolestivejšie bolo to, že za korunu sa privatizovalo, ale podniky sa vytunelovali, a toto bol ten veľký problém. Kopec ľudí stratilo prácu, bolo to také nezodpovedné. Prvú Dzurindovu a druhú Dzurindovu vládu, ktorú kolega tu spomínal, tá prvá trojnásobne privatizovala, v podstate tá hodnota majetku bola trojnásobne nižšia a ten zisk bol trojnásobne vyšší. Rovnako podobne to bolo aj pri tej druhej Dzurindovej vláde.
Bugár, Béla, podpredseda NR SR (2018-05-29):
Prezentujme sa a hlasujme. (Hlasovanie.) Prítomných 126 poslancov, za 35, proti 36, zdržalo sa 55 poslancov. Návrh nebol schválený. Znovu vás prosím, pán poslanec, aby ste uviedli hlasovanie v prvom čítaní o návrhu poslancov Beblavého a Dubačovej na vydanie zákona, ktorým sa mení a dopĺňa Trestný zákon (tlač 919). Nech sa páči. (Hlasovanie o návrhu poslancov Národnej rady Slovenskej republiky Miroslava Beblavého a Viery Dubačovej na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 919.)
P. Hrušovský, predseda NR SR: (2003-10-21):
(Hlasovanie.) 143 prítomných, 94 za, 26 proti, 19 sa zdržalo, 4 nehlasovali. Návrh sme schválili. Prosím ďalší návrh.
Sulík, Richard, predseda NR SR (2011-07-08):
Pán poslanec Jasaň. Nech sa páči, ide vám čas.
A. Belousovová, podpredsedníčka NR SR: (2007-07-03):
Nech sa páči, pán spravodajca, máte slovo.
Figeľ, Ján, podpredseda NR SR (2014-06-03):
Nech sa páči, Boris Susko.
P. Hrušovský, predseda NR SR: (2003-11-06):
(Hlasovanie.) 125 prítomných, 77 za, 4 proti, 43 sa zdržalo, 1 nehlasoval. Návrh zákona sme schválili . Poprosím teraz pána poslanca Přidala, ktorého poveril výbor pre hospodárstvo, privatizáciu a podnikanie, aby ako spoločný spravodajca uvádzal hlasovanie k vládnemu návrhu zákona, ktorým sa mení a dopĺňa zákon č. 414/2002 Z. z. o hospodárskej mobilizácii a o zmene zákona č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov. Nech sa páči, pán poslanec Přidal.
Šmilňák, Martin, poslanec NR SR (2024-01-17):
Pán kolega Hlina, začal si tým, že bolesť vlastného zubu nás, nás trápi viac ako, ako hladomor v Sudáne, a chcel si poukázať na to, že koho všetkého sa toto, táto novela dotkne a prečo vôbec je v zrýchlenom konaní alebo v skrátenom konaní. Tieto zmeny sa dotknú nielen nás a vás, drahí kolegovia, ale ony sa dotknú vašich rodičov, vašich detí, vašich voličov, celej spoločnosti, celého Slovenska. Ak poviete, že 35-tisíc je ešte malá škoda, tak vystavíte svoje deti, svojich rodičov, svojich voličov gaunerom, ktorí ich budú, ktorí keď im spôsobia škodu do 35-tisíc, vyviaznu bez trestu alebo s podmienkou a to ich bude bolieť. Toto, keď sa pod toto podpíšete, oni vám to raz vytknú. Ak sa stane to, že, lebo dnes, dnes ak urobíte nejakú škodu, nejakú ekonomickú trestnú činnosť, tak vám prepadne majetok, keď urobíte značnú škodu, značná škoda je teraz v tomto momente od 26 600 do 133-tisíc eur. Keď to znamená, urobíte 50-tisícovú škodu, môže vám prepadnúť majetok a toho sa zlodeji môžu obávať. Vy v tejto novele posúvate túto hranicu na 700-tisíc eur. To znamená, že keď niekto urobí 600-tisícovú škodu, tak mu neprepadne majetok zo zákona, lebo nebude môcť. Nerobte to. Pod toto sa nepodpisujte. To vás bude páliť. Ďakujem.
Danko, Andrej, predseda NR SR (2019-12-03):
Prosím, prezentujme sa a hlasujeme. (Hlasovanie.) Prítomných 142 poslancov, za 93, proti 9, zdržalo sa 40. Konštatujem, že sme návrh schválili.
Ferenčák, Ján, poslanec NR SR (2021-06-24):
Ďakujem, pán predsedajúci. Ja budem reagovať na predrečníka. Pán Valášek, ste to poňal tak pragmaticky a zo svojho uhla pohľadu, aj keď nezdieľame rovnaké politické názory, pri tomto zákone sa zhodneme. Nenávisť bude produkovať ďalšiu nenávisť, to nie je cesta. Cesta je práveže opačne, tú nenávisť odstrániť a vrátiť sa k práci a k profesionálnej práci. A čo ma trošku mrzí, vždy tu je hovorené, že je tam plno neodborníkov, ktorí už potrebujú konečne vymeniť, pretože ako keby tá odborná práca nebola vykonávaná, ale konečne tí, čo prídu, tak oni už ju budú robiť dobre a budú ešte profesionálnejší, ale my hovoríme o ľuďoch. Tí ľudia sú tam 20-30 rokov, niektorí celý život, a to nie sú veci, že ich vymením, zajtra si oblečiem iné tričko. Toto je ich celý život – byť profesionál v štátnej správe. Oni majú svoje rodiny, majú svoje deti a jednoducho práve takou politickou motiváciou, že tam príde niekto, poviem, ten odborník, ktorý možno ani nevie, o čom, len bude dosadený, pretože potrebuje tam byť, tak takýto človek príde o celý svoj život, ktorý tam venoval a bol profesionál a si myslel, že tam bude tú svoju odbornosť dávať ďalej. Tak na toto by som bol veľmi opatrný, aby takýto nástroj, ktorý je predložený, bol predložený, a toto sa stalo. Hovoríme o ľuďoch, a nie o veciach.
Jurinová, Erika, podpredsedníčka NR SR (2013-01-31):
Pán poslanec Jasaň.
Svrček, Miloš, poslanec NR SR (2023-06-27):
Ďakujem pekne. Ja chcem veľmi pekne poďakovať pani poslankyni Šebovej, že v predkladá tento zákon, ja som tiež spolupredkladateľom. A áno, aktuálna platná právna úprava definuje a následne aj reguluje iba elektronické cigarety obsahujúce nikotín. My tu máme európsku legislatívu, konkrétne aj smernicu Európskeho parlamentu a Rady z 2014 o výrobe, prezentácii a predaji tabakových výrobkov, ktorá je v Slovenskej republike presne aj transponovaná alebo involvovaná do konkrétne právnej úpravy. No a v kontexte vyššie uvedené je nevyhnutné podľa môjho názoru využiť tú možnosť minimálnej regulácie elektronických cigariet bez nikotínu podľa vzoru viacerých európskych štátov. Čiže ak niekto tvrdí, že prichádzame s niečím úplne novým, tak sa mýli, pretože vo viacerých európskych štátoch už táto úprava platí a aj v rámci komparácie my vieme použiť túto právnu úpravu aj na podmienky Slovenskej republiky. Presne ako aj ty, pani poslankyňa, si spomenula Českú republiku, oni to majú legislatívne veľmi dobre spracované. Ja viem aj o Nemeckej spolkovej republike, čiže tým hlavným dôvodom je hlavne tá široká dostupnosť bez akéhokoľvek obmedzenie, vrátane obmedzenia veku. Čiže túto, túto otázku je potrebné riešiť legislatívnou zmenou a ešte raz veľká vďaka, že s tým prechádzaš, pretože je to určite potrebné, čo sa týka tej právnej regulácie. Ďakujem.
Ferenčák, Ján, poslanec NR SR (2020-11-25):
Ďakujem. Kolegyne, kolegovia, pán minister, v prvom rade by bolo dobré vysvetliť, kto bol oprávnený čerpateľ doteraz zdrojov zloženia z poplatkov za uloženie odpadu, pretože tu to nie je pomenované. Ak tým oprávneným čerpateľom mohla byť len obec, kde sa takáto skládka nachádza alebo odkalisko, tak sme v úplne inej rovine. Ako kto mohol? To tu nie je napísané, preto tá otázka je položená, lebo je tam potom vysvetlené, aby mohli byť podporené aj tie obce, ktoré majú zavedené a zabezpečené vykonávanie. Takže toto sa pridáva. Môj predpoklad z toho vyplýva, že čerpateľ mohli byť len obce, kde takáto skládka a odkalisko sa nachádza. Z tohto pohľadu treba povedať, že ten zákon nie je dobrý alebo ten návrh, pretože on nenavyšuje zdroje, ale berie z ruky pravej do ľavej, berie potom tým obciam, kde takáto skládka je a sú znevýhodnené, pretože je tam environmentálne väčšia záťaž. Oni používali tie zdroje z týchto poplatkov na zveľadenie týchto obcí a jednoducho my ich presunieme ešte na ďalších, znevýhodňujeme potom tieto obce, kde sú také odkaliská a skládky. A na druhej strane, prečo potom separujeme, že len tí, čo majú doteraz zriadený zber kuchynského odpadu. Kde sú obce, ktoré majú zavedené zber triedeného odpadu? To sú tí druhoradí? Pretože s triedeným odpadom máme podstatne väčšie problémy, pretože táto povinnosť, ktorú teraz vy dávate ako výhodu – kuchynský, sme my ako aj za stranu HLAS požadovali, aby sa oddialila o rok. To bola požiadavka aj ZMOS-u, aj únie miest, aj všetkých samospráv, pretože doteraz len málo obcí, len tie, ktoré majú kompostárne, ho dokážu realizovať. To znamená, len tie budú môcť čerpať a tie, ktoré tú povinnosť budú zavádzať tento rok, tak jednoducho ony nebudú oprávneným čerpateľom, lebo tam píšete, že len tie, ktoré už to majú zavedené. Skôr by som očakával podporný mechanizmus pre tie obce, ktoré budú zavádzať a sú vo väčších finančných... (Prerušenie vystúpenia časomerom.)
Jurinová, Erika, podpredsedníčka NR SR (2012-09-18):
Ďakujem, pán overovateľ. Konštatujem, že Národná rada nezvolila Kamila Krnáča za predsedu Najvyššieho kontrolného úradu na funkčné obdobie sedem rokov, ktoré malo začať plynúť 19. septembra 2012. Teraz poprosím pána overovateľa, aby oznámil výsledok tajného hlasovania o návrhu na voľbu členov Správnej rady Ústavu pamäti národa . Nech sa páči.